ફિલ્મની ઘણી સિચ્યુએશન્સ જોરદાર હિલેરિયસ છે. જેમ કે, બંને દેશના સૈનિકો એકબીજા સાથે માઇક પર અંતાક્ષરી રમે છે (અને પાકિસ્તાનના સૈનિકો ‘યે દેશ હૈ વીર જવાનોં કા’ અને ‘આઇ લવ માય ઇન્ડિયા’ જેવાં ગીતો ગાય છે!), સરહદની બંને બાજુ સૈનિકો પત્તાં રમે છે, ચીની રાજકારણી ટ્રાન્સલેશન ડિવાઇસથી સિદ્ધુની સ્ટાઇલમાં પંજાબી બોલે છે (જે બતાવે છે કે પૈસા માટે એ લોકો કોઇની પણ ભાષા બોલી શકે છે!), એકની એક સિચ્યુએશન્સ છતાં બેવકૂફ બનતા અફઘાની ઘૂસણખોરો, હલકી ક્વોલિટીના ચાઇનીઝ હથિયારો, સારા ખોરાક-પાણી વિના સૈનિકો પર વતન પર મર-મિટવાની વાતો હાસ્યાસ્પદ પુરવાર થાય છે… વગેરે.